b'\n_START_ARTICLE_\nAlgimantas \xc4\x8cepas\n_START_PARAGRAPH_\nAlgimantas \xc4\x8cepas (g. 1974 m. vasario 10 d. Vilniuje) \xe2\x80\x93 teisininkas, teis\xc4\x97tyrininkas penalistas (tarptautininkas), kriminologas, Teis\xc4\x97s instituto direktorius, Vilniaus universiteto (VU) lektorius, buv\xc4\x99s \xe2\x80\x9eTransparency International\xe2\x80\x9c Lietuvos skyriaus valdybos pirmininkas._NEWLINE_T\xc4\x97vas Alfonsas \xc4\x8cepas (1928\xe2\x80\x931999), kriminologas, prokuroras.\n_START_SECTION_\nBiografija\n_START_PARAGRAPH_\n1997 m. baig\xc4\x97 VU Teis\xc4\x97s fakultet\xc4\x85. Specializacija \xe2\x80\x93 Tarptautin\xc4\x97 teis\xc4\x97. 2002 m. bir\xc5\xbeelio 19 d. VU Teis\xc4\x97s fakultete apgyn\xc4\x97 disertacij\xc4\x85 tema \xe2\x80\x9eEkstradicijos teorin\xc4\x97s ir praktin\xc4\x97s problemos\xe2\x80\x9c, socialini\xc5\xb3 moksl\xc5\xb3 (teis\xc4\x97s krypties) daktaras._NEWLINE_1996-2010 m. UAB \xe2\x80\x9eDienra\xc5\xa1tis \xe2\x80\x9eRespublika\xe2\x80\x9c\xe2\x80\x9c teisininkas, LR teisingumo ministerijos \xc4\xaestatym\xc5\xb3 departamento specialistas, Lietuvos teis\xc4\x97s akademijos Konstitucin\xc4\x97s ir tarptautin\xc4\x97s teis\xc4\x97s katedros asistentas, LR Seimo (LRS) Teis\xc4\x97s ir teis\xc4\x97tvarkos komiteto (TTK) patar\xc4\x97jas, LR teisingumo ministro Remigijaus \xc5\xa0ima\xc5\xa1iaus patar\xc4\x97jas (baud\xc5\xbeiamosios justicijos, baud\xc5\xbeiamosios politikos formavimo ir \xc4\xafgyvendinimo klausimais), VU Teis\xc4\x97s fakulteto Baud\xc5\xbeiamosios teis\xc4\x97s katedros lektorius, nuo 2010 m. rugs\xc4\x97jo 1 d. VU Filosofijos fakulteto lektorius._NEWLINE_Nuo 1998 m. Teis\xc4\x97s instituto specialistas, Kriminologini\xc5\xb3 tyrim\xc5\xb3 skyriaus ved\xc4\x97jo pavaduotojas, nuo 2002 m. iki 2009 m. Teis\xc4\x97s instituto direktorius, nuo 2009 m. sausio 16 d. Teis\xc4\x97s instituto Baud\xc5\xbeiamosios justicijos tyrim\xc5\xb3 skyriaus vyresnysis mokslo darbuotojas, nuo 2010 m. liepos 1 d. Teis\xc4\x97s instituto direktorius._NEWLINE_Daugiau nei 20 mokslini\xc5\xb3 publikacij\xc5\xb3 baud\xc5\xbeiamosios justicijos ir \xc5\xbemogaus teisi\xc5\xb3 apsaugos temomis autorius. Dalyvauja \xc4\xafvairiuose tarptautiniuose ir nacionaliniuose moksliniuose tyrimuose baud\xc5\xbeiamosios justicijos ir \xc5\xbemogaus teisi\xc5\xb3 apsaugos srityse._NEWLINE_Pagrindin\xc4\x97s mokslini\xc5\xb3 interes\xc5\xb3 kryptys: Baud\xc5\xbeiamoji teis\xc4\x97, Tarptautin\xc4\x97 baud\xc5\xbeiamoji teis\xc4\x97, Nusikaltim\xc5\xb3 prevencija, \xc5\xbdmogaus teis\xc4\x97s._NEWLINE_Sta\xc5\xbeavosi u\xc5\xbesienyje, Italijoje ir Vokietijoje._NEWLINE_Moka angl\xc5\xb3 bei rus\xc5\xb3 kalbas._NEWLINE_Turi dukr\xc4\x85.'